
B6‑0450/2008
Eiropas Parlamenta rezolūcija par „IASCF: Struktūras pārskats – IASB pārskatatbildība un sastāvs – pārmaiņu ierosinājumi”

Eiropas Parlaments,
–
ņemot vērā Ekonomikas un finanšu padomes secinājumus par IASB pārvaldību
,

–
ņemot vērā Eiropas Parlamenta un Padomes Regulu (EK) Nr. 1606/2002, 

–
ņemot vērā projektu Komisijas regulai, ar ko groza Regulu (EK) Nr. 1725/2003, ar ko pieņem noteiktus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002: starptautiskais finanšu pārskatu standarts (IFRS) 8 attiecībā uz darbības segmentu atklāšanu,

–
ņemot vērā 8. pantu Padomes 1999. gada 28. jūnija Lēmumā 1999/468/EK, ar ko nosaka Komisijai piešķirto ieviešanas pilnvaru īstenošanas kārtību
,

–
ņemot vērā Padomes 2006. gada 17. jūlija Lēmumu 2006/512/EK, ar kuru groza Lēmumu 1999/468/EK
,

–
ņemot vērā Eiropas Parlamenta rezolūciju
 par trešo valstu emitentu izmantotiem grāmatvedības standartiem un to ekvivalenci ar IFRS, kas paredz nosacījumus, ar kādiem ES ir apstiprinājusi konverģences un ekvivalences procesu starp ES pieņemtajiem IFRS un ASV VPGP,
–
ņemot vērā Eiropas Parlamenta rezolūciju
 par starptautiskajiem finanšu pārskatu standartiem (IFRS) un Starptautiskās grāmatvedības standartu padomes (IASB) pārvaldību,

–
ņemot vērā projektu Komisijas regulai, ar ko groza Regulu (EK) Nr. 1725/2003, ar ko pieņem noteiktus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002: starptautiskais finanšu pārskatu standarts (IFRS) 8 attiecībā uz darbības segmentu atklāšanu,

–
ņemot vērā IASCF 2008. gada 21. jūlija publicēto dokumentu „Struktūras pārskats – IASB pārskatatbildība un  sastāvs – pārmaiņu ierosinājumi”,

–
ņemot vērā Reglamenta 108. panta 5. punktu,
A.
tā kā Eiropas Savienība emitentiem prasa konsolidētos finanšu pārskatu sagatavošanā piemērot  starptautiskos grāmatvedības standartus;
1.
atzīmē, ka SGSP ir ierosinājusi izveidot uzraudzības grupu,  uzskata, ka uzraudzības grupai ir jābūt pilnvarotai ieteikt kandidātus kā pārvaldītājus un jābūt atbildīgai par pārvaldītāju izvēli, ievērojot saskaņotu kandidātu izvirzīšanas procedūru;
2.
aicina uzraudzības grupu iesaistīties IASB darba kārtības izveidē, lai nodrošinātu pārredzamību un pārskatatbildību; atzīst, ka turpmāku grāmatvedības standartu noteikšanas procesam ir jānotiek bez nevajadzīgas iejaukšanās un jāveic pilnībā konsultējoties ar visām ieinteresētajām pusēm, tostarp ieguldītājiem;
3.
pauž šaubas attiecībā uz uzraudzības grupas izveides iespēju šajā stadijā pirms IASB pārvaldības pārskatīšanas konsultāciju procesa  otrā posma uzsākšanas un bez skaidra priekšstata par saikni, kas jāizveido starp MG un IASCF  minētās padomes struktūrā;
4.
atzīmē, ka uzraudzības grupai ir jāatspoguļo līdzsvars starp pasaules nozīmīgākajām valūtu zonām, kultūru daudzveidība, attīstīto un jaunās tirgus ekonomikas valstu intereses un starptautiskās iestādes, kurām ir pārskatatbildības  prasības attiecībā pret valsts varas iestādēm un aktīvi jāiesaistās finanšu pārskatu pārredzamības sekmēšanā, kā arī kapitāla tirgu izveides un  efektīvas funkcionēšanas veicināšanā, kas ir garantija, lai izvairītos no procikliskuma un nodrošinātu finanšu tirgu stabilitāti un novērstu sistēmiskuma risku; atzīmē un apstiprina, ka ir ierosināts, lai sākumā uzraudzības grupas sastāvā būtu:
(a)
atbildīgais Eiropas Komisijas pārstāvis, 

(b)
Starptautiskā Valūtas fonda rīkotājdirektors, 

(c)
IOSCO Jauno tirgus ekonomikas valstu komitejas priekšsēdētājs, 

(d)
 IOSCO Tehniskās komitejas priekšsēdētājs (vai priekšsēdētāja vietnieks, vai norīkotais vērtspapīru komisijas priekšsēdētājs gadījumos, ja IOSCO Tehniskās komitejas priekšsēdētājs ir vai nu ES vērtspapīru regulators vai Japānas Finanšu pakalpojumu iestādes pilnvarotais pārstāvis, vai ASV Vērtspapīru un biržu komisijas priekšsēdētājs), 

(e)
Japānas Finanšu pakalpojumu iestādes pilnvarotais pārstāvis,

(f)
ASV Vērtspapīru un biržu komisijas priekšsēdētājs, kā arī  

(g)
Pasaules Bankas priekšsēdētājs. 

5.
neapstiprina Komisijas priekšlikumu izveidot starptautisko grāmatvedības padomdevēju grupu, kas nav apspriests ar Parlamentu vai Padomi un kas palielinātu neskaidrību un sarežģītību visā sistēmā;  uzskata, ka uzraudzības grupa ir jāveido tā, lai iekļautu visas iestādes, kuras Komisija ierosina iekļaut starptautiskajā grāmatvedības padomdevēju grupā;

6.
uzskata, ka uzraudzības grupā ir jābūt arī ES finanšu tirgus regulatoriem; uzsver, ka uzraudzības grupā nevienu iestādi nedrīkst pārstāvēt vairāk nekā viens pārstāvis;

7.
norāda uz uzraudzības grupas institucionālā mehānisma sarežģītību; uzsver, ka ir nepieciešams, lai uzraudzības grupai būtu efektīvi sadarbības mehānismi, tā lai nodrošinātu uzraudzības grupas darbību un izpildītu tās galvenos pienākumus;  uzsver, ka uzraudzības grupas locekļiem ir jābūt pietiekamām kompetencēm, lai nodrošinātu, ka viņus var uzskatīt par politiski atbildīgiem;

8.
pauž bažas, ka daži no ieteiktajiem uzraudzības grupas locekļiem nepieprasa iekšzemes emitentiem piemērot IFRS; uzskata, ka līdzdalība uzraudzības grupā tikai tad būs efektīva, ja apņemsies ieviest IFRS kā iekšzemes standartu; uzsver, ka uzraudzības grupā nevienu iestādi nedrīkst pārstāvēt vairāk nekā viens pārstāvis;

9.
atzīst, ka  IASCF  priekšlikumā paredz paplašināt IASB sastāvu no 14 uz 16 locekļiem; uzskata, ka paplašināšana, iekļaujot 16 locekļus, ir pieņemama, jo varētu panākt līdzsvarotāku IASB īpaši, ja IASCF priekšlikumu grozīja, lai nodrošinātu paralēlu attieksmi pret pasaules nozīmīgākajām valūtu zonām;

10.
prasa, lai saprašanās memorandu noslēdz starp 3 iestādēm, tā lai noteiktu likumdevēju asociācijas nosacījumus uzraudzības grupas darbā, ja tā tiek izveidota šajā stadijā;

11.
uzdod priekšsēdētājam nosūtīt šo rezolūciju Padomei un Komisijai, Eiropas Centrālajai bankai un Eiropas Vērtspapīru regulatoru komitejai.

� Pieņemti 2008. gada 8. jūlijā.


� OV L 184, 17.7.1999., 23. lpp.


� OV L 200, 22.7.2006., 11. lpp.


� Eiropas Parlamenta rezolūcija par trešo valstu emitentu izmantotiem grāmatvedības standartiem un to ekvivalenci ar IFRS, kā minēts Prospektu direktīvas un Atklātības prasību direktīvas īstenošanas pasākumu projektā (Komisijas regulas projekts, ar ko groza Regulu (EK) Nr. 809/2004 attiecībā uz prospektos iekļauto informāciju saistībā ar grāmatvedības standartiem, un Komisijas lēmuma projekts par tās informācijas izmantošanu, kuru sniedz trešo valstu emitenti un kura sagatavota atbilstīgi starptautiskajiem grāmatvedības standartiem) — P6_TA-PROV(2006)0436.


� P6_TA(2008)0183.

